Газлиҙа (Үзбәк ССР-ы) табылған газды СССР-ҙың Европа һәм Көнсығыш өлөшөнә ебәреү өсөн газ үткәргес трассалар төҙөү үткән быуаттың 50 — 60-сы йылдарындағы ғәйәт ҙур эшкә әүерелә. 1961 йылда Бохара-Урал газ үткәргесе һалына башлай. Бик ҡатмарлы шарттарҙа ул Ҡараҡом, Ҡыҙылҡом сүлдәре, йырҙаһын үҙгәртеп торған Амударъя йылғаһы аша үтеп, Уралға килеп етә. Йылылыҡ биреү ҡеүәте буйынса өс ГЭС-ҡа торорлоҡ була ул .